**RÁMCOVÁ DOHODA**

*uzatvorená podľa ustanovenia § 269 ods. 2 zákona č. 513/1991 Zb. Obchodného zákonníka v znení neskorších predpisov (ďalej len „Obchodný zákonník“) a v súlade so zákonom č. 343/2015 Z . z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“)*

**Článok I**

**Zmluvné strany**

* 1. **Kupujúci:**

Názov: Fakultná nemocnica s poliklinikou

F.D. Roosevelta Banská Bystrica

Sídlo: Nám. L. Svobodu 1, 975 17 Banská Bystrica

Zastúpený: Ing. Miriam Lapuníková, MBA, riaditeľka

IČO: 00165549

DIČ: 2021095670

IČ DPH: SK2021095670

Bankové spojenie: Štátna pokladnica

IBAN: SK35 8180 0000 0070 0027 8282

BIC: SPSRSKBA

Zriadená Zriaďovacou listinou MZ SR č. 1842/90-A/II-1 z 18.12.1990 v znení neskorších zmien

(ďalej len „kupujúci“)

a

* 1. **Predávajúci:**

Názov (obchodné meno):

Sídlo:

Prevádzka:

Zastúpený:

IČO:

DIČ:

IČ DPH:

IBAN:

BIC:

Tel./e-mail:

(ďalej len *„predávajúci“*)

(spolu aj ako *„zmluvné strany“*)

**Článok II**

**Preambula**

* 1. Táto rámcová dohoda (ďalej len „dohoda“) sa uzatvára ako výsledok verejného obstarávania v zmysle § 58 až 61 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZoVO“).

**Článok III**

**Predmet rámcovej dohody**

* 1. Na základe tejto dohody sa predávajúci zaväzuje dodávať kupujúcemu tovar –**............................** uvedený v Prílohe č. 1 tejto dohody (ďalej len „potraviny“ alebo „tovar“) a kupujúci sa zaväzuje tovar dodaný v súlade s dojednanými zmluvnými podmienkami prevziať a zaplatiť zaň dohodnutú kúpnu cenu.
  2. Účelom tejto dohody je zabezpečiť podmienky dodávok dohodnutého tovaru kupujúcemu v sortimente uvedenom v ods. 3.1. tejto dohody, a to za účelom dosiahnutia riadneho a včasného poskytovania stravovacích služieb pacientom kupujúceho.
  3. Predávajúci bude dodávať kupujúcemu počas platnosti tejto dohody tovar len na základe doručenia čiastkovej objednávky od kupujúceho v množstvách podľa skutočných potrieb kupujúceho. Predávajúci sa zaväzuje zástupcovi kupujúceho oznámiť čas dodania tovaru do miesta plnenia najneskôr 1 pracovný deň pred doručením tovaru.
  4. Súčasťou dodania tovaru sú aj služby spojené s dodaním tovaru do miesta plnenia vrátane vyloženia tovaru do skladu potravín.

**Článok IV**

**Objednávka a jej akceptácia**

1. Vystavené čiastkové objednávky na dodanie tovaru bude kupujúci zasielať predávajúcemu elektronicky prostredníctvom emailu na .................... /email doplní predávajúci/, pričom predávajúci je povinný takto prijatú objednávku potvrdiť tiež elektronicky emailom na emailovú adresu, z ktorej bola objednávka zaslaná.
2. Objednávka sa považuje za záväznú dňom jej doručenia, okrem prípadu ak predávajúci obratom písomne odmietne, resp. neakceptuje objednávku a to v lehote do 4 hodín od jej doručenia, pričom do tejto lehoty sa nezapočítava čas od piatka 15:00 hod. do pondelka 08:00 hod., a obdobne to platí pred dňom štátneho sviatku alebo dňom pracovného pokoja.
3. **Predávajúci je povinný dodať tovar do 24 hodín od doručenia objednávky.**
4. Objednávka bude obsahovať najmä tieto údaje:

- identifikáciu predávajúceho a kupujúceho,

- číslo tejto dohody a objednávky a dátum jej vystavenia,

* druh a množstvo objednaného tovaru,

- dohodnutú kúpnu cenu za jednotku tovaru,

- pečiatku a podpis oprávnenej osoby.

1. Predávajúci je povinný dodať kupujúcemu spolu s tovarom dodací list.
2. V prípade, ak bude predávajúci dodávať tovar na vratných obaloch (EUR paletách a pod.), druh a počet vratných obalov je povinný označiť na dodacom liste. Obeh vratných obalov bude založený na výmennom systéme a predávajúci nebude kupujúcemu fakturovať cenu vratných obalov. Kupujúci bude vratné obaly, v ktorých bol uložený tovar, vracať predávajúcemu pri nasledujúcej dodávke tovaru, najneskôr však do 2 mesiacov od ich obdŕžania. V prípade ukončenia zmluvného vzťahu je kupujúci povinný vrátiť predávajúcemu palety do 30 dní od poslednej dodávky. Náklady spojené s vrátením vratných obalov znáša predávajúci.

**Článok V**

**Dodacie podmienky**

5.1 Predávajúci sa zaväzuje dodávať potraviny do odberného miesta kupujúceho v objednanej kvalite v najvyššej akosti, množstve a čase podľa potrieb alebo objednávok kupujúceho a zabezpečiť pre kupujúceho distribučné služby. Distribučné služby sa uskutočňujú v súlade s platnými všeobecne záväznými predpismi a v kvalite podľa technických podmienok prevozu potravín v súlade s Potravinovým kódexom.

1. Dodané potraviny musia byť zabalené v hygienicky nezávadnom prepravnom balení s vyznačením doby spotreby. V prípade, že dátum spotreby nie je možné uviesť na obale dodávaných potravín, je predávajúci povinný uviesť dátum spotreby dodaných potravín v dodacom liste. Dodané potraviny musia byť dodávané v nepoškodených obaloch, bez pachov a plesní, s exspiračnou lehotou v zmysle tejto dohody a s vyznačenou gramážou (hmotnosťou) na obale, resp. na dodacom liste.
2. Pri dodávke potravín predávajúci predloží spolu s potravinami zoznam látok vyvolávajúcich alergiu vzťahujúcich sa na potraviny a doklad o krajine pôvodu, uvedie dovozcu a ďalšie náležitosti podľa príslušných právnych predpisov.
3. Potravinárske výrobky je predávajúci povinný dodávať denne, v čase do 06:00 hod, do miesta dodania, ktorým je: Fakulta prírodných vied UMB, Študentský domov 1, Tajovského 40, 974 01 Banská Bystrica. Dodávka potravín je splnená prevzatím dodávky a podpísaním dodacieho listu.
4. Kontaktnou osobou kupujúceho je: Katarína Fonferová, +421 915 834 993, [kfonferova@nspbb.sk](mailto:ltosegiova@nspbb.sk).
5. Kontaktnou osobou predávajúceho je: .............. *(predávajúci doplní meno a priezvisko kontaktnej osoby, tel. kontakt, e-mail).*
6. Kupujúci je zodpovedný za riadne prebratie a fyzickú kontrolu tovaru - potravín. Fyzická kontrola potravín sa týka najmä: overenia nepoškodenia obalu tovaru, dátumu minimálnej trvanlivosti resp. dátumu spotreby tovaru, označenia tovaru v súlade s platnou legislatívou, súladu sortimentu dodaného tovaru s objednávkou tovaru, množstva tovaru, pachových vlastností tovaru. Po fyzickej kontrole dodaného tovaru kupujúci potvrdí prevzatie tovaru na dodacom liste.
7. V prípade, že na základe fyzickej kontroly pri dodaní tovaru kupujúci zistí nezrovnalosti, chyby a vady tovaru, resp. jeho nesúlad s objednávkou, tovar nepreberie a vystaví protokol o zistení nezrovnalostí. Predávajúci je povinný na vlastné náklady dodať obratom požadovaný tovar, prípadne oznámiť kupujúcemu najneskôr do nasledujúceho dňa neschopnosť dodať tovar. Reklamáciu technických podmienok dodávky potravín uplatní kupujúci písomnou formou u predávajúceho najneskôr do 30 dní odo dňa dodania reklamovaného tovaru. Reklamácia má odkladný účinok na splatnosť faktúry. Predávajúci je povinný reklamáciu prešetriť a najneskôr do 15 dní odo dňa obdržania reklamácie písomne oznámiť kupujúcemu, ktorý podal reklamáciu, výsledok šetrenia. Ak bola reklamácia oprávnená, je predávajúci povinný okamžite zjednať nápravu.
8. Kupujúci je povinný umožniť predávajúcemu prístup k miestam dodania za účelom dodania tovaru.
9. Ak kupujúci zistí, že dopravné prostriedky, ktorými sa zabezpečuje preprava tovaru alebo jeho podstatná chladiaca časť zariadenia je poškodená alebo nefunkčná, vyzve predávajúceho na jeho opravu resp. výmenu. V prípade, ak daná porucha mala vplyv na kvalitu dodávky potravín, postupuje sa podľa článku IX tejto dohody.
10. Predávajúci sa zaväzuje, že tovar bude dodaný spolu so všetkou dokumentáciou požadovanou platnými právnymi predpismi a/alebo technickými normami pre uvedenie tovaru do obehu v Slovenskej republike, ako aj ostatnou dokumentáciou potrebnou pre používanie a údržbu tovaru, dokumentáciou potrebnou pre uplatnenie nárokov z vád tovaru a ostatnou dokumentáciou, ktorá sa obvykle s tovarom takéhoto druhu dodáva, najmä avšak nie výlučne:

* zloženie v slovenskom jazyku,
* vyhláseniami o zhode alebo iných obdobných dokumentov, ktorými je schválené uvedenie tovaru do obehu a jeho užívanie v zmysle príslušných právnych predpisov na území Slovenskej republiky,
* inou dokumentáciou potrebnou k využitiu tovaru a/alebo vyžadovanou platnými predpismi (napr. pôvod a bitúnok pri mäse, spôsob výlovu pri rybách atď.).
* expiračná lehota

1. Predávajúci je povinný označovať tovar v súlade so všetkými platnými právnymi predpismi.

**Článok VI**

**Cena a platobné podmienky**

1. Kúpna cena je medzi zmluvnými stranami dohodnutá v zmysle zákona č. 18/1996 Z.z. o cenách v znení neskorších predpisov a jeho vykonávajúcej vyhlášky MF SR č. 87/1996 Z.z. v znení neskorších predpisov zadávanej a na základe predloženej ponuky v rámci výzvy na predkladanie ponúk v rámci DNS.
2. Jednotkové ceny za jednotlivé druhy potravín sú uvedené v Prílohe č. 2 dohody, ktorá tvorí neoddeliteľnú súčasť dohody. Jednotkové ceny za jednotlivé druhy potravín sú nemenné a platné počas celej doby trvania dohody, okrem prípadov vyslovene uvedených v tejto dohode. Kúpna cena zahŕňa všetky náklady súvisiace so zabezpečením a dodaním tovaru v súlade s ustanoveniami tejto dohody, vrátane dopravy, cla, dovoznej prirážky, obalov a ostatných poplatkov a nákladov súvisiacich s  dodaním tovaru do miesta dodania.
3. Kúpna cena pre kupujúceho zahŕňa:
4. cenu predmetu dohody za mernú jednotku v EUR bez  DPH,
5. sadzbu DPH v %,
6. cenu celkom za predmet dohody za predpokladané množstvo merných jednotiek na obdobie 12 mesiacov v EUR bez DPH,
7. cenu celkom za predmet dohody za predpokladané množstvo merných jednotiek na obdobie 12 mesiacov v EUR s DPH.
   1. Predávajúcemu vzniká nárok na zaplatenie kúpnej ceny na základe riadneho plnenia v súlade s touto dohodou a vystavenou a potvrdenou objednávkou.
   2. Predávajúci sa zaväzuje, že kupujúcemu bude fakturovať len skutočne dodané množstvo tovaru s uplatnením cien, ktoré sú uvedené v Prílohe č. 2 k tejto dohode.
   3. Preddavky z kúpnej ceny kupujúci neposkytuje.
   4. Zmluvné strany sa dohodli, že predávajúci kupujúcemu vystaví a zašle faktúru elektronicky (ďalej len „elektronická faktúra“). Za elektronickú faktúru sa pre účely tejto dohody považujú faktúry, opravné doklady k faktúram (dobropisy, ťarchopisy, storná).
   5. Zmluvné strany sa dohodli, že internými kontrolnými mechanizmami zabezpečia vierohodnosť a neporušenosť údajov uvedených v elektronicky vystavenej a doručenej faktúre na základe tejto dohody. Žiadna zmluvná strana nie je oprávnená a nebude do už vystavenej a doručenej elektronickej faktúry zasahovať, ani meniť jej obsah.
   6. Obe zmluvné strany sú povinné zabezpečiť riadne uchovávanie a archiváciu faktúr v zmysle § 76 zákona o DPH, zaručujúce vierohodnosť pôvodu, neporušiteľnosť obsahu a čitateľnosť elektronickej faktúry po celú dobu úschovy.
   7. Kupujúci uhradí dohodnutú kúpnu cenu predávajúcemu na základe elektronicky vystavenej faktúry predávajúcim, zaslanej z e-mailovej adresy: ................ *(doplní predávajúci)* a doručenej kupujúcemu na emailovú adresu: [ekonomicke@nspbb.sk](mailto:efaktury@nspbb.sk) . Zmluvné strany tiež vyhlasujú, že majú prístup k týmto e-mailovým adresám, ich použitie nie je blokované u žiadnej zo zmluvných strán a že prístup majú iba oprávnení zamestnanci.
   8. Elektronická faktúra sa bude považovať za doručenú druhej zmluvnej strane v okamihu zaslania e-mailovej správy.
   9. Zmluvné strany vyhlasujú, že postup podľa tejto dohody považujú za dostatočný na to, aby nebolo možné zmeniť obsah žiadnej vystavenej elektronickej faktúry.
   10. Zmluvné strany sa dohodli, že predávajúci doručí elektronicky vystavenú faktúru kupujúcemu spolu s prílohami najneskôr do 4 dní odo dňa kompletného dodania tovaru. Faktúra musí byť vystavená v súlade s platnými právnymi predpismi, musí obsahovať všetky náležitosti účtovného a daňového dokladu a jej prílohou musí byť kópia potvrdeného dodacieho listu a protokol o odovzdaní a prevzatí tovaru. Faktúra musí obsahovať aj odvolávku na číslo objednávky kupujúceho a číslo tejto dohody. Fakturované položky uvedené vo faktúre sa musia označením a popisom zhodovať s označením a popisom položiek podľa Prílohy č. 2 k tejto dohode.
   11. Platba bude realizovaná bezhotovostným platobným prevodom. Kúpna cena sa považuje za uhradenú dňom pripísania finančných prostriedkov na účet predávajúceho. Úhrada nákladov spojených s obstaraním predmetu zákazky bude realizovaná z vlastných prostriedkov kupujúceho s lehotou splatnosti  30 dní odo dňa dodania tovaru, resp. 20 dní odo dňa doručenia faktúry ak je faktúra doručená objednávateľovi po 10 dňoch odo dňa dodania tovaru.
   12. Ak faktúra obsahuje formálne, vecné alebo číselné chyby, alebo ak faktúra nemá náležitosti daňového dokladu podľa platnej legislatívy, alebo ak označenie a popis jednotlivých položiek vo faktúre sa nezhoduje s označením a popisom položiek a kupujúci na túto skutočnosť upozorní predávajúceho, ten je povinný zaslať kupujúcemu opravený doklad. Lehota splatnosti faktúry, ktorá je 30 dní, začína v tomto prípade plynúť až okamihom doručenia opravenej faktúry, resp. faktúry ktorá spĺňa náležitosti daňového dokladu.

**Článok VII**

**Podmienky úpravy ceny**

1. Zmluvné strany sú oprávnené požadovať len také zmeny dohodnutej ceny, ktoré vyplývajú:

* zo zmien daňových predpisov *(zmena výšky zákonnej sadzby DPH)*,
* zo zmien colných predpisov,

zo zmien legislatívy, upravujúcich rozsah regulácie cien v príslušnej oblasti, ktoré v čase spracovania ponuky nebolo možné predpokladať. ,v  prípade ak zmena ceny vyplýva priamo zo zmeny právneho predpisu, zmluvná strana, ktorá takúto zmenu požaduje je povinná bezodkladne zaslať druhej strane oznámenie s odôvodnením a odkazom na relevantný právny predpis, ako aj s uvedením pôvodných a nových cien.  Úprava cien z iných dôvodov sa bude riešiť rokovaním zmluvných strán.

1. Zmluvné strany sa vo vzťahu k určeniu ceny pre každé opakované plnenie vyplývajúce z tejto dohody zaväzujú, že ak sa preukáže, že na relevantnom trhu existuje nižšia cena za rovnaký alebo porovnateľný tovar, ktorý je predmetom tejto dohody a predávajúci už preukázateľne v minulosti za takúto nižšiu cenu tovar poskytol alebo stále poskytuje, pričom rozdiel medzi nižšou cenou a cenou podľa tejto dohody je viac ako 5% v neprospech ceny podľa tejto dohody, zaväzuje sa predávajúci poskytnúť kupujúcemu pre tovar objednaný po preukázaní tejto skutočnosti  dodatočnú zľavu vo výške rozdielu medzi ním poskytovanou cenou podľa tejto dohody a nižšou cenou. V prípade ak predávajúci neposkytne zľavu podľa predchádzajúcej vety, je kupujúci oprávnený od dohody odstúpiť.
2. V prípade, že počas doby trvania tejto dohody výrobca, ktorý dodáva tovar predávajúcemu, zníži ceny tovarov, ktoré sú predmetom tejto dohody, predávajúci zníži ceny kupujúcemu v rovnako pomere ako boli znížené ceny zo strany výrobcu.

**Článok VIII**

**Postúpenie a započítanie pohľadávok**

1. V zmysle Príkazu ministra zdravotníctva SR č. 7/2017 zo dňa 25. septembra 2017 a v nadväznosti na Mandátnu zmluvu č. 257/2022, POZ 169/2022, uzatvorenú medzi kupujúcim a Ministerstvom zdravotníctva SR dňa 16.03.2022, sa zmluvné strany zaväzujú k plneniu nasledujúcich povinností:
   * 1. Predávajúci neprijme vyhlásenie podľa ust. § 303 a nasl. zákona č. 513/1991 Zb. Obchodného zákonníka v znení neskorších predpisov. V prípade ak predávajúci prijme vyhlásenie v rozpore s predchádzajúcou vetou kupujúci je oprávnený uplatniť si voči predávajúcemu zmluvnú pokutu vo výške 2% z istiny pohľadávky, na ktorú sa vyhlásenie vzťahuje.
   1. Predávajúci berie na vedomie, že jednostranné započítanie pohľadávok nie je možné. Započítanie pohľadávok kupujúceho je možné v zmysle ust. § 8 zák. č. 374/2014 Z.z. o pohľadávkach štátu v znení neskorších predpisov len na základe písomnej dohody o započítaní pohľadávok štátu.

**Článok IX**

**Zodpovednosť za vady a záruka**

1. Predávajúci sa zaväzuje kupujúcemu dodávať potraviny v množstve, akosti, druhu a kvalite v súlade s touto dohodou a objednávkou kupujúceho.
2. Dodaný tovar musí zodpovedať podmienkam stanoveným v legislatíve a to najmä v zákone č. 152/1995 Z. z. o potravinách v znení neskorších predpisov a v zmysle platného Potravinového kódexu SR, vyhlášky č. 24/2014 Z. z. o pekárskych výrobkoch, cukrárskych výrobkoch a cestovinách v znení neskorších predpisov.
3. Nebezpečenstvo škody na potravinách prechádza na kupujúceho momentom prevzatia potravín od predávajúceho.
4. Dodané potraviny nesmú mať v čase ich odovzdania kupujúcemu vyčerpanú viac ako 1/3 (jednu tretinu) ich exspiračnej lehoty (dátum minimálnej trvanlivosti resp. dátum spotreby). V prípade, že predávajúci dodá kupujúcemu potraviny s vyčerpanou exspiračnou lehotou o viac ako 1/3 (jednu tretinu) jej dĺžky, je kupujúci oprávnený vrátiť takéto potraviny späť predávajúcemu na náklady predávajúceho, kupujúci nie je povinný predávajúcemu zaplatiť za takéto potraviny a zároveň kupujúci oznámi predávajúcemu, či trvá na dodaní objednaných potravín.
5. V prípade, že kupujúci trvá na dodaní objednaných potravín, predávajúci je povinný takého potraviny bezodkladne nahradiť potravinami spĺňajúcimi požiadavky kupujúceho, v rovnakom množstve a druhu podľa vystavenej objednávky.
6. Predávajúci poskytuje na potraviny záruku na akosť v dĺžke ich minimálnej trvanlivosti resp. dátumu spotreby. Zárukou na akosť sa rozumie záväzok predávajúceho, že potraviny budú po dobu záruky spôsobilé na použitie na dohodnutý, inak obvyklý účel a zachovajú si dohodnuté inak obvyklé vlastnosti. Účinky prevzatia tohto záväzku má aj vyznačenie záručnej doby, alebo doby trvanlivosti alebo použiteľnosti dodaných potravín na ich obale.

**Článok X**

**Zmluvné pokuty a sankcie**

1. V prípade, ak predávajúci poruší podmienky stanovené v tejto dohode a síce ak sa omešká s dodaním tovaru o viac ako 3 dni, opakovane sa omešká s dodaním tovaru, opakovane (t.j. 2 krát po sebe) dodá tovar v množstve, sortimentne alebo kvalite, ktorá nezodpovedá požiadavkám kupujúceho, je kupujúci oprávnený účtovať zmluvnú pokutu vo výške 100,- EUR za každé jednotlivé porušenie., v prípade ak na to predávajúceho upozornil. Uhradením zmluvnej pokuty nezaniká nárok kupujúceho na náhradu škody vo výške preukázanej škody ani nárok kupujúceho na odstúpenie od dohody.
2. V prípade ak bude kupujúci v omeškaní so splnením peňažného záväzku v zmysle tejto dohody, je predávajúci oprávnený účtovať si úrok z omeškania vo výške podľa ustanovení § 369 ods. 2 zákona č. 513/1991 Zb. Obchodný zákonník v znení neskorších zmien a doplnení, v spojení s § 1 ods. 1 nariadenia vlády č. 21/2013 Z. z., ktorým sa vykonávajú niektoré ustanovenia Obchodného zákonníka.

**Článok XI**

**Skončenie dohody**

1. Táto dohoda sa skončí uplynutím času, na ktorý bola dojednaná.
2. Túto dohodu je možné ukončiť aj na základe vzájomnej dohody oboch zmluvných strán k dátumu, ktorý si dohodnú.
3. Táto dohoda alebo jej časť môže byť vypovedaná ktoroukoľvek zo zmluvných strán aj bez udania dôvodu alebo z dôvodov výslovne uvedených v tejto dohode. Výpovedná lehota je 3 mesačná, a začína plynúť prvým dňom mesiaca nasledujúceho po doručení písomnej výpovede druhej zmluvnej strane ak nie je v tejto dohode uvedené inak.
4. Ak zmluvná strana poruší podstatným spôsobom povinnosť vyplývajúcu z tejto dohody, druhá strana môže od dohody odstúpiť, ak to oznámi bez zbytočného odkladu po tom, čo  sa o tomto porušení dozvedela. Odstúpenie je účinné dňom jeho doručenia druhej zmluvnej strane. Za podstatné porušenie povinnosti sa považuje najmä: bezdôvodné odopretie plnenia tejto dohody, opakované dodanie tovaru s vadami alebo opakované nedodanie tovaru v stanovenom termíne a množstve a omeškanie kupujúceho s úhradou faktúry o viac ako dva po sebe idúce mesiace.
5. Zmluvné strany sa dohodli, že zásahy úradných miest a zásahy vis major, ktorých dôsledkom je nemožnosť plnenia dohody niektorou zo zmluvných strán, sú dôvodom pre ukončenie dohody. Ak v tomto prípade nedôjde k dohode zmluvných strán o ukončení dohody, ktorákoľvek zo zmluvných strán je oprávnená od dohody odstúpiť.
6. V prípade ak predávajúci z preukázateľných objektívnych dôvodov spočívajúcich vo vis major alebo zásahov úradných miest nemôže dodržať zmluvne dohodnutú lehotu dodania tovaru, bezodkladne písomne o tejto skutočnosti informuje kupujúceho, pričom predávajúci sa nedostáva do omeškania s dodaním tovaru. V tomto prípade sa zmluvné strany na základe písomného dodatku a za splnenia podmienok v súlade so ZoVO môžu dohodnúť na predĺžení lehoty dodania alebo na ukončení dohody, pričom právo voľby je na strane kupujúceho.
7. Kupujúci má právo odstúpiť od tejto dohody aj z dôvodov uvedených v ustanovení § 19 ZoVO.
8. Pre vylúčenie akýchkoľvek pochybností, zmluvné strany berú na vedomie, že skončenie tejto dohody nemá vplyv na plnenie objednávok, ktoré boli vystavené a potvrdené pred jej skončením.
9. Kupujúci môže od tejto dohody odstúpiť aj v prípade, ak sa na predávajúceho vzťahuje zápis v registri partnerov verejného sektora podľa zákona č. 315/2016 Z.z. o registri partnerov verejného sektora a o zmene a doplnení niektorých zákonov v znení neskorších predpisov a predávajúci poruší povinnosť zápisu v registri alebo bol vymazaný.
10. Právne účinky odstúpenia od tejto dohody, nastávajú dňom doručenia písomného oznámenia o odstúpení druhej zmluvnej strane.
11. Odstúpenie od tejto dohody musí mať písomnú formu a musí byť doručené druhej zmluvnej strane.

**Článok XII.**

**Trvanie, platnosť a účinnosť rámcovej dohody**

1. Táto dohoda sa uzatvára na dobú určitú, na obdobie 12 mesiacov, odo dňa nadobudnutia jej účinnosti alebo do vyčerpania finančného limitu ...... EUR bez DPH, podľa toho, ktorá zo skutočností nastane skôr.
2. Táto dohoda nadobúda platnosť dňom jej podpisu štatutárnymi zástupcami oboch zmluvných strán a účinnosť nasledujúci deň po dni, v ktorom bola dohoda zverejnená v Centrálnom registri zmlúv SR.

**Článok XIII.**

**Mlčanlivosť**

1. Všetky skutočnosti, informácie, podklady, stanoviská a údaje, ktoré sa zmluvné strany dozvedia v súvislosti s dohodou, jej plnením, okrem skutočností, informácií a údajov, ktoré podliehajú zverejneniu a/alebo sprístupneniu podľa osobitných všeobecne záväzných právnych predpisov Slovenskej republiky, sú dôvernými informáciami. Zmluvné strany sú povinné zachovávať mlčanlivosť o dôverných informáciách, ibaže by z dohody alebo z príslušných všeobecne záväzných právnych predpisov vyplývalo niečo iné. Poskytnúť dôverné informácie tretej osobe môže niektorá zo zmluvných strán len po predchádzajúcom písomnom súhlase druhej zmluvnej strany. Zmluvné strany budú zodpovedné za akékoľvek straty a škody, ktoré vzniknú z dôvodu nedodržania tejto povinnosti. V prípade ak niektorá zo zmluvných strán považuje akékoľvek informácie uvedené v tejto dohode (vrátane jej príloh) za dôverné alebo za obchodné tajomstvo, je povinná túto skutočnosť výslovne uviesť v tejto dohode a takéto informácie označiť ako „dôverné“ alebo ako „obchodné tajomstvo“.

**Článok IV.**

**Subdodávatelia a zápis v registri partnerov verejného sektora**

1. Predávajúci je vzhľadom na rozsah plnenia oprávnený plniť svoje záväzky z tejto dohody aj prostredníctvom tretích osôb, subdodávateľov. V takom prípade predávajúci v prílohe k tejto dohode najneskôr v čase jej uzavretia uvedie, údaje o všetkých známych subdodávateľoch a to v rozsahu údajov uvedených v prílohe č.3 k tejto dohode a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, tel.č., e-mail.
2. Predávajúci v plnom rozsahu zodpovedá za výber svojich subdodávateľov a/alebo spolupracujúcich tretích osôb.
3. Pokiaľ predávajúci použije na plnenie svojich záväzkov podľa tejto dohody tretiu osobu, subdodávateľa, zodpovedá tak, akoby záväzok z tejto dohody plnil sám.
4. Predávajúci je povinný oznámiť kupujúcemu bezodkladne akúkoľvek zmenu údajov o subdodávateľovi a rovnako tak prípadnú zmenu subdodávateľa a jeho údaje.
5. Predávajúci je povinný písomne predložiť kupujúcemu na odsúhlasenie každého subdodávateľa.
6. Ak sa na predávajúceho a/alebo jeho subdodávateľov vzťahuje povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov, predávajúci je povinný dodržať túto povinnosť počas celej doby platnosti a účinnosti tejto dohody, pričom sa zaväzuje rovnako zabezpečiť plnenie tejto povinnosti všetkými jeho subdodávateľmi. V prípade, ak počas plnenia tejto dohody dôjde k právoplatnému výmazu niektorého subdodávateľa z registra partnerov verejného sektora, je predávajúci povinný okamžite ukončiť plnenie tejto dohody prostredníctvom takéhoto subdodávateľa.

**Článok XV**

**Spoločné a záverečné ustanovenia**

1. Práva a povinnosti zmluvných strán, ktoré nie sú v tejto dohode výslovne upravené, riadia sa ustanoveniami Obchodného zákonníka a inými všeobecne záväznými právnymi predpismi platnými na území Slovenskej republiky.
2. Na objednávky vystavené na základe tejto dohody sa vzťahujú prednostne práva a povinnosti dojednané v tejto dohode, v prípade práv a povinností výslovne neupravených v tejto dohode alebo v objednávke sa práva a povinnosti vyplývajúce z objednávky spravujú ustanoveniami § 409 a nasl. Obchodného zákonníka.
3. Podmienky tejto dohody boli zmluvnými stranami dohodnuté v súlade s legislatívou platnou na území Slovenskej republiky. Všetky spory vyplývajúce z tejto dohody alebo vzniknuté v súvislosti s ňou, budú zmluvné strany riešiť predovšetkým vzájomnou dohodou. Ak k dohode nedôjde, predložia spory na výlučné a konečné rozhodnutie súdu príslušnému v zmysle zákona č. 160/2015 Z.z. Civilného sporového poriadku v znení neskorších predpisov.
4. Túto dohodu je možné meniť len písomnou formou, ako dodatok k dohode, pri dodržaní podmienok dojednaných v tejto dohode a v súlade ustanovení § 18 ZoVO, ktorý bude podpísaný obidvoma zmluvnými stranami. Tieto dodatky sa stanú neoddeliteľnou súčasťou tejto dohody.
5. Zmluvné strany sa dohodli, že ak by akékoľvek ustanovenie tejto dohody bolo z akéhokoľvek dôvodu neplatné, je neplatným len toto ustanovenie, pokiaľ z povahy, z obsahu alebo z okolností tejto dohody, za ktorých došlo k jej uzatvoreniu, nevyplýva, že toto ustanovenie nemožno oddeliť od ostatného obsahu a pokiaľ to nie je vylúčené právnymi predpismi. V prípade, ak by došlo k situácii uvedenej v predchádzajúcej vete, zmluvné strany vykonajú bezodkladne doplnenie zmluvných podmienok v súlade s Obchodným zákonníkom a ZoVO tak, aby bol zachovaný zmysel a účel neplatného ustanovenia. Uvedené doplnenie nevykonajú iba v prípade, ak by bol už samotný zmysel a účel neplatného ustanovenia právne nemožný a/alebo nedovolený a teda neplatné ustanovenie by objektívne nebolo možné nahradiť iným platným ustanovením so zachovaním jeho zmyslu a účelu.
6. Zmluvné strany sa dohodli, že na doručovanie všetkých písomností vyplývajúcich z tohto zmluvného vzťahu sa primerane použijú ustanovenia § 111 až § 113 zákona č. 160/2015 Z.z. Civilného sporového poriadku v znení neskorších predpisov.
7. Pre vylúčenie akýchkoľvek pochybností sa zmluvné strany dohodli, že pri plnení zmluvných záväzkov, ktoré vznikli z tejto dohody majú prednosť ustanovenia tejto dohody. V prípade skutočností, ktoré nie sú v tejto dohode výslovne upravené, majú prednosť požiadavky vyplývajúce zo súťažných podkladov kupujúceho v postavení verejného obstarávateľa, zadané v procese verejného obstarávania a v prípade skutočností, ktoré nie sú upravené v tejto dohode a nevyplývajú ani z predzmluvných požiadaviek uvedených v súťažných podkladoch, má prednosť zákonná úprava. V prípade vzniku skutočností, ktoré nie sú výslovne upravené v tejto dohode, nevyplývajú zo súťažných podkladov alebo zo zákona, uzatvoria zmluvné strany písomný dodatok k tejto dohode, prípadne osobitnú písomnú dohodu v súlade s ustanoveniami ZoVO.
8. Táto dohoda je vyhotovená v troch rovnopisoch, z ktorých každý má platnosť originálu. Kupujúci obdrží dve vyhotovenia a predávajúci obdrží jedno vyhotovenie.
9. Zmluvné strany vyhlasujú, že si dohodu dôkladne prečítali, jej obsahu, právam a povinnostiam z nej pre nich vyplývajúcich, úplne porozumeli a zaväzujú sa ich v celom rozsahu bezvýhradne plniť, že ich vôľa je slobodná, vážna, bez akéhokoľvek omylu a na znak súhlasu s jej obsahom ju vlastnoručne podpisujú.
   1. Neoddeliteľnou súčasťou tejto dohody sú:

Príloha č. 1 – *Opis predmetu zákazky,*

Príloha č. 2 – *Cenová ponuka,*

Príloha č. 3 – *Zoznam subdodávateľov.*

Za kupujúceho Za predávajúceho

V Banskej Bystrici, dňa ....................... V..........................., dňa..............

........................................................... ...........................................................

**Ing. Miriam Lapuníková, MBA**

riaditeľka

Fakultná nemocnica s poliklinikou

F.D. Roosevelta Banská Bystrica

Príloha č. 3 Rámcovej dohody

**Zoznam subdodávateľov**

1.1Predávajúci vyhlasuje, že na plnenie predmetu tejto dohody

**nevyužije\*** subdodávateľov;

* **využije\*** nasledujúcich subdodávateľov**:**

|  |  |  |  |  |  |
| --- | --- | --- | --- | --- | --- |
| Por. č. | Subdodávateľ  *(obchodné meno, sídlo alebo miesto podnikania, IČO)* | Kontaktná osoba  *(meno priezvisko, adresa pobytu, dátum narodenia tel. č., email, osoba oprávnená konať za subdodávateľa)* | Predmet subdodávky | Podiel plnenia zmluvy v % | Podiel plnenia zmluvy v € bez DPH |
|  |  |  |  |  |  |
|  |  |  |  |  |  |

V ............................................, dňa ............................

.......................................................................

meno a priezvisko štatutárneho orgánu

podpis a pečiatka

\*relevantné označte krížikom